text: Så du gerningsmanden der forsøgte gaderøveri mod 16-årig?
  04 december 2017 kl. 09.48
  En ukendt gerningsmand forsøgte lørdag den 4. november at røve en mobiltelefon fra en 16-årig pige. Pigen blev skubbet omkuld og sparket flere gange.
  Syd- og Sønderjyllands Politi håber på borgernes hjælp i forbindelse med efterforskningen af et forsøg på røveri i Esbjerg.
  En ukendt gerningsmand forsøgte lørdag den 4. november at røve en mobiltelefon fra en 16-årig pige. Pigen blev under røveriet skubbet omkuld og sparket fire til fem gange.
  Røveriet skete mellem klokken 17.20 og 17.30 nær Skjoldbo på Randersvej 44.
  Efter røveriforsøget flygtede gerningsmanden formentlig i retning mod Skolebakken. Politiet vil meget gerne i kontakt med vidner, som har set gerningsmanden løbe fra stedet.
  Hvis du oplysninger i sagen, så kan du kontakte Syd- og Sønderjyllands Politi på 1-1-4.
  Signalement af gerningsmand:
  MandTalte dansk18 - 20 år180 - 185 centimeter højAlmindelig af bygningIført sort hættetrøje, uden tryk eller andre kendetegnHavde hætten trukket op over hovedet
  
  